OpenLLM-France/wikimedia huggingface dataset:
# Villardeciervos

Villardeciervos és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 600 | 585 | 529 | 515 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Jesús García García | PP | 14/06/2003 |
| 2007 - 2011 | Jesús García García | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
Després de les eleccions municipals de 2007, la composició del consistori és:
* PP: 216 vots (60,85%), 4 regidors
* PSOE: 89 vots (25,07%), 2 regidors
* ADEIZA-UPZ: 48 vots (13,52%), 1 regidors

## Enllaços externs

* Web municipal
* Web Villardeciervos.org
# Warrensburg (Nova York)

Warrensburg és una concentració de població designada pel cens dels Estats Units a l'estat de Nova York. Segons el cens del 2000 tenia 3.208 habitants.

## Demografia

Segons el cens del 2000, Warrensburg tenia 3.208 habitants, 1.297 habitatges, i 865 famílies. La densitat de població era de 111,8 habitants per km².
Dels 1.297 habitatges en un 32,9% hi vivien nens de menys de 18 anys, en un 47,1% hi vivien parelles casades, en un 15% dones solteres, i en un 33,3% no eren unitats familiars. En el 26,8% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,9.
Per edats la població es repartia de la següent manera: un 25% tenia menys de 18 anys, un 7,2% entre 18 i 24, un 27,4% entre 25 i 44, un 25,7% de 45 a 60 i un 14,6% 65 anys o més.
L'edat mediana era de 39 anys. Per cada 100 dones de 18 o més anys hi havia 82,5 homes.
La renda mediana per habitatge era de 27.372 $ i la renda mediana per família de 32.689 $. Els homes tenien una renda mediana de 31.322 $ mentre que les dones 20.833 $. La renda per capita de la població era de 15.585 $. Entorn del 14,1% de les famílies i el 17,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warrensburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Warrensburg». American Fact Finder. Oficina del Cens dels Estats Units, 12-01-2010.
# Warrington

* Aquest article tracta sobre la ciutat anglesa. Vegeu-ne altres significats a «Warrington (desambiguació)».
Warrington és una ciutat d'Anglaterra a Cheshire. Està situada a la riba del Riu Mersey a 32 km a l'est de Liverpool i a 32 km a l'oest de Manchester. L'any 2016 tenia 208.800 habitants, Warrington és la ciutat més gran del Cheshire.
Warrington va ser fundada pels Romans i un nou assentament pels saxons. Warrington va ser una market town.
Històricament pertanyia al comtat de Lancashire. Al segle xvii el riu Mersey esdevingué navegable i al segle xix hi arribà el ferrocarril.

## Clima

Warrington té un clima temperat marítim. La seva temperatura mitjana anual és de 9,4 °C. Gener té 3,9 °C i juliol 16 °C. La pluviometria mitjana és de 867 litres.

## Ciutats agermanades

* Hilden, Alemanya
* Nachod, Txèquia.
Les seves poblacions de Lymm i Culcheth estan agermaqnades amb Meung-sur-Loire, França i Saint-Leu-la-Foret, França respectivament.

## Referències

* ↑ «Population Facts and Figures». Warrington Borough Council. Arxivat de l'original el 30 de març 2017. [Consulta: 29 març 2017].
* ↑ «Warrington climate». metoffice.gov.uk. [Consulta: 6 maig 2016].
* ↑ Council, Warrington Borough. «Twin towns | Warrington Borough Council». Arxivat de l'original el 2 de març 2016.
* ↑ «Lymm Twin Town Society».
* ↑ «Culcheth».

## Enllaços externs

* Warrington Borough Council
# Wildersbach

Wildersbach (en alsacià Wílderschbàch) és un municipi francès, situat a la regió del Gran Est, al departament del Baix Rin. L'any 1999 tenia 282 habitants.
Forma part del cantó de Mutzig, del districte de Molsheim i de la Comunitat de comunes de la Vall de la Bruche.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 262 | 292 | 265 | 264 | 260 | 282 |

## Administració

Llista d'alcaldes :
| Període | Identitat | Partit |
| 2001- | André Fassler | |
# Wilder (cràter)

Wilder és un cràter d'impacte en el planeta Venus de 35,1 km de diàmetre. Porta el nom de Laura Ingalls Wilder (1867-1957), escriptora estatunidenca, i el seu nom va ser aprovat per la Unió Astronòmica Internacional el 1991.

## Referències

* ↑ «Wilder». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Windischmann

Windischmann és el nom dels següents personatges:
* Friedrich Windischmann (1811–1861), teòleg, filòleg i orientalista alemany
* Karl Joseph Hieronymus Windischmann (1775–1839), metge, filòsof i antropòleg alemany
* Mike Windischmann (* 1965), futbolista estatunidenc
# Windom (Minnesota)

Windom és una població dels Estats Units a l'estat de Minnesota. Segons el cens del 2000 tenia 4.490 habitants.

## Demografia

Segons el cens del 2000, Windom tenia 4.490 habitants, 1.910 habitatges, i 1.195 famílies. La densitat de població era de 488,3 habitants per km².
Dels 1.910 habitatges en un 27,7% hi vivien nens de menys de 18 anys, en un 50,6% hi vivien parelles casades, en un 8,9% dones solteres, i en un 37,4% no eren unitats familiars. En el 34% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,7% tenia menys de 18 anys, un 6,6% entre 18 i 24, un 24,4% entre 25 i 44, un 23,6% de 45 a 60 i un 21,7% 65 anys o més.
L'edat mediana era de 42 anys. Per cada 100 dones de 18 o més anys hi havia 84,7 homes.
La renda mediana per habitatge era de 30.744 $ i la renda mediana per família de 43.350 $. Els homes tenien una renda mediana de 30.053 $ mentre que les dones 21.270 $. La renda per capita de la població era de 17.155 $. Entorn del 5,7% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Windom». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Windom». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Wilfredo Salgado

José Wilfredo Salgado García, nascut el 13 de març del 1966 a Santiago de María (Usulután) és un empresari, militar i polític salvadorenc, conegut popularment com a «Will Salgado». És l'alcalde de la ciutat de San Miguel des de l'any 2000.
Després de militar al partit d'extrema dreta Alianza Republicana Nacionalista (ARENA) i al Partit de Conciliació Nacional (PCN), passà al Partido Demócrata Cristiano (PDC). El PDC va dur per primera vegada Salgado al govern local de San Miguel el 2000. No obstant això, problemes interns ho van dur a buscar la bandera d'ARENA, amb qui va guanyar la reelecció el 2003. Salgado va abandonar ARENA i va buscar un tercer període amb el PCN, amb el qual va guanyar un tercer període en 2006. Però l'ambició personal de l'alcalde per buscar la Presidència de la República el 2009 amb la bandera del PCN va dur la direcció d'aquest partit a expulsar-lo de les seves files el juny del 2007.
# Warlow

Warlow és un municipi a l'estat alemany de Mecklemburg-Pomerània Occidental, a la vora de la regió Griese Gegend.
A la fi del 2013 comptava amb 492 inhabitants. a una superfície de 13,85 quilòmetres quadrats. Pertany a l'amt (mancomunitat) de Ludwigslust-Land. El primer esment escrit 'data del 1277.

## Llocs d'interés

* L'antiga escola restaurada com a centre comunitari
* La reconstrucció d'un forn de rajoles

## Referències

* ↑ Statistisches Bundesamt – Gemeinden in Deutschland nach Bevölkerung am 31.12.2013
* ↑ Gemeinde Warlow (en alemany). Nordhorn: BVB-Verlagsgesellschaft mbH, 2012 [Consulta: 17 maig 2015].
             A Wikimedia Commons hi ha contingut multimèdia relatiu a: Warlow
# Volantí

* Per a altres significats, vegeu «Ceratofil·lal».
* Per a altres significats, vegeu «Tombarella».
El volantí és un art de pesca a base d'unes varetes disposades en creu amb quatre hams. La pesca al volantí és un tipus de pesca molt comú i preferit pels pescadors, no professionals, de les Illes Balears i de les Terres de l'Ebre, i que disposin d'embarcació o que pesquin a la vora d'un espigó o moll. Una gran diferència respecte a altres pesques, és que es nota molt bé quan el peix menja (pica) o quan s'agafa. Així és més fàcil de pescar i fa que la pesca sigui més efectiva. Un dels inconvenients, i més pels qui no tenen tanta pràctica, és que hi ha possibilitat que el fil s'emboliqui. Cada vegada que el fil s'embolica, s'ha d'adobar i això implica perdre temps de pesca efectiva. El volantí és un estri de pesca format bàsicament per un tros de suro, fil transparent de niló, hams i un pes o escandall de plom. Amb el pas del temps el suro ha canviat per altres materials sintètics. Això fa que el material sigui més resistent i duri més.
# Yann-Fañch Kemener

Yann-Fañch Kemener (Saint-Brieuc, 7 d'abril de 1957 - Tréméven, 16 de març de 2019) va ser un cantant tradicional bretó. Considerat un dels renovadors del gènere Kan ha diskan (cant i contra-cant) en els anys 1970 i 1980, generalment amb el seu company Erik Marchand, ha contribuït a la pervivència de la transmissió dels cants tradicionals per la seva activitat de cantant tradicional, per la compilació de la tradició local i de la transmissió de la llengua bretona.
Ha col·laborat amb el grup Barzaz, així com amb Dan Ar Braz, Didier Squiban, Alain Genty, Aldo Ripoche, Anne Auffret, etc., i la seva veu singular l'ha fet una figura emblemàtica del cant bretó. Ha participat en nombrosos festoù-noz.

## Discografia

* Chants profonds et sacrés de Bretagne, 1977
* Chants profonds et sacrés de Bretagne 2, 1978
* Chants profonds et sacrés de Bretagne 3, 1982
* Kan ha diskan, 1982, amb Marcel Guilloux
* Chants profonds et sacrés de Bretagne 4, 1983
* Chants profonds de Bretagne, 1983
* Dibedibedañchaou, 1987, reeditat per Dastum el1999
* Gwerziou et soniou, 1988
* Ec'honder, 1989, amb el grup Barzaz
* Chants profonds de Bretagne, 1991
* Un den kozh dall, 1992, amb el grup Barzaz
* Roue Gralon Ni Ho Salud , 1993, amb Anne Auffret
* Chants profanes et sacrés de Bretagne - Roue Gralon ni ho salud, 1993
* Enez eusa, 1995, avec Didier Squiban
* Ile-exil, 1996, avec Didier Squiban
* Karnag / Pierre Lumière,, 1996
* Carnet de route, 1996 (collectages auprès d'anciens)
* Kan ha diskan, 1997, amb Valentine Collecter, Erik Marchand, Marcel Guilloux, Annie Ebrel, Claudine Floc'hig, Patrick Marie, Ifig Troadeg
* Kimiad, 1998, amb Didier Squiban
* Barzaz Breiz, 1999, amb La Maîtrise de Bretagne
* An Eur Glaz, 2000, amb Aldo Ripoche
* An dorn, 2004, amb Aldo Ripoche
* Dialogues, 2006, amb Aldo Ripoche i Florence Pavie
* Noël en Bretagne, 2008, amb Aldo Ripoche
* Tuchant e erruo an hañv - Bientôt l'été, 2008, amb Aldo Ripoche, Florence Rouillard i Ruth Weber

## Referències

* ↑ «Traditional Breton Singer Yann-Fañch Kemener Dies at 61». World Music Central.org, 18-03-2019. [Consulta: 27 març 2020].
* ↑ «Le chanteur breton Yann-Fañch Kemener est mort» (en francès). Le peuple breton. BZH, 16-03-2019. [Consulta: 27 març 2020].

## Enllaços externs

* Web oficial
* El seu blog
# Carles Casajuana i Palet

Carles Casajuana i Palet (Sant Cugat del Vallès, 25 d'octubre de 1954) és escriptor i diplomàtic de professió.

## Carrera professional

És llicenciat en Economia i Dret per la Universitat de Barcelona i va ingressar al cos diplomàtic espanyol el 1980. Ha exercit l'activitat diplomàtica a Bolívia, a les Filipines i a la seu de les Nacions Unides a Nova York. Entre 1991 i 1996 va ser el cap de gabinet del secretari general de Política Exterior del Ministeri d'Afers Estrangers. Després va ser nomenat ambaixador d'Espanya a Malàisia, el Vietnam i Brunei, i entre 2001 i 2004 va formar part del Comitè polític i de seguretat del Consell de la Unió Europea. Va dirigir el Departament de Política Internacional i Seguretat del gabinet de presidència espanyol fins que l'agost de 2008 va ser nomenat ambaixador espanyol al Regne Unit. Va ser-hi ambaixador fins que va ser substituït per Federico Trillo el 2012.
Com a escriptor ha publicat diverses novel·les, algunes d'elles traduïdes al castellà i a l'anglès, i un assaig sobre Josep Pla i Nietzsche. L'any 2009 va guanyar el Premi Ramon Llull de novel·la amb L'últim home que parlava català i, el 2014, el IV Premi Godó de Reporterisme i Assaig Periodístic amb Les lleis del castell.

## Obres
### Novel·la

* Tap d'escopeta (Quaderns Crema, 1987)
* Bondage (Quaderns Crema, 1989)
* La puresa del porc (Quaderns Crema, 1990)
* Punt de fuga (Quaderns Crema, 1992)
* Esperit d'evasió (Quaderns Crema, 1998; LaButxaca, 2013: ed. revisada)
* Diumenge de temptació (Quaderns Crema, 2001)
* Kuala Lumpur (Quaderns Crema, 2005)
* L'últim home que parlava català (Planeta, 2009)
* Un escàndol sense importància (Columna, 2011)
* El melic del món (Columna, 2013)
* Retorn (Columna, 2017)
* Les pompes del diable (Proa, 2019)

### Assaig

* Pla i Nietzsche: afinitats i coincidències (Edicions 62, 1996)
* Les lleis del castell (Pòrtic, 2014)

## Premis

* 2009 – Premi Ramon Llull de novel·la per a L'últim home que parlava català
* 2014 – IV Premi Godó de reporterisme i assaig periodístic per a Les lleis del castell

## Referències

* ↑ «[Carles Casajuana: 'El meu relleu a l'ambaixada del Regne Unit no té res a veure amb el canvi de govern' https://www.cugat.cat/noticies/politica/76281/carles-casajuana_-_el-meu-relleu-a-l_ambaixada-del-regne-unit-no-te-res-a-veure-amb-el-canvi-de-govern_]». Cugat.cat, 17-05-2012 [Consulta: 30 març 2019].
* 1 2 Susanna, Àlex «El poder d'unes notes». Cultura (El Punt Avui), 05-12-2014, p. 5.

## Enllaços externs

* «Carles Casajuana i Palet». Associació d'Escriptors en Llengua Catalana.
* L'ambaixador espanyol al Regne Unit, Carles Casajuana, Premi Ramon Llull 2009 Arxivat 2009-01-30 a Wayback Machine.
* «Carles Casajuana i Palet». Gran Enciclopèdia Catalana. Barcelona: Grup Enciclopèdia Catalana.
* Carles Casajuana al Qui es Qui d'autors catalans
# Sonata romàntica sobre un tema espanyol

La sonata romàntica sobre un tema espanyol, op.3, va ser creada el 1909 pel compositor Joaquín Turina (1882–1949). Aquesta obra consisteix en una sonata per a piano d'estil romàntic (típica del segle xix i del segle xx).

## Referències

* ↑ Fernando, Real Academia de BBAA de San. «Turina, Joaquín - Sonate romantique, op. 3 : sur un thème espagnol / Joaquín Turina.» (en castellà). [Consulta: 18 maig 2021].

## Enllaços externs

* «Joaquín Turina: Sonata romántica Op. 3 (1909)» (en castellà). YouTube. [Consulta: 18 maig 2021].
* https://www.youtube.com/watch?v=BWft4WRXjkE
# Lecanora conizaeoides

Lecanora conizaeoides és una espècie de fong liquenitzat.
És una planta indicadora pel fet de ser un dels líquens més resistents a la contaminació de les ciutats

## Refeències

* ↑ Nyl. ex Cromb., 1885 In: J. Bot.Vol.: 23 p. 195
* 1 2 Roskov Y., Kunze T., Paglinawan L., Orrell T., Nicolson D., Culham A., Bailly N., Kirk P., Bourgoin T., Baillargeon G., Hernandez F., De Wever A. (red). «Species 2000 & ITIS Catalogue of Life: 2013 Annual Checklist.». Species 2000: Reading, UK., 2013. [Consulta: 8 setembre 2013].
* ↑ LIAS: A Global Information System for Lichenized and Non-Lichenized Ascomycetes
# Blennius

Blennius és un gènere de peixos de la família dels Blenniidae ('blennis'). Aquest gènere, descrit per Linné el 1758, originalment la sola mena de blennis. S'han atribuït diversos centenars d'espècies de blennis en la història de la biologia, però la major part s'han classificat en altres gèneres de la família Blenniidae. Així, les fonts antigues sovint descriuen molts més Blennius que en l'actualitat. Rep els noms populars de guilla, rabosa, dormilega, capsigrany, llepissós, bavosa.

## Llista d'espècies

Segons Plantilla:Bioref:
* Blennius normani Poll, 1949
* Blennius ocellaris Linnaeus, 1758 - Ocellated Blenny
Segons Plantilla:Bioref:
* Blennius maoricus Kner, 1864 (reclassificat com a Parablennius tasmanianus per WoRMS)
* Blennius normani Poll, 1949
* Blennius ocellaris Linnaeus, 1758

## Referències

* Referència Fossilworks Paleobiology Database : Blennius Linnaeus 1758 (anglès)
# Willy Kanis

Willy Kanis (Kampen, Overijssel, 27 de juliol de 1984) és una ciclista neerlandesa que competeix en pista i BMX.

## Palmarès en pista

* 2006
** Campiona dels Països Baixos en 500 metres
** Campiona dels Països Baixos en Velocitat
** Campiona dels Països Baixos en Keirin
* 2007
** Campiona dels Països Baixos en Velocitat
** Campiona dels Països Baixos en Keirin
* 2008
** Campiona dels Països Baixos en 500 metres
** Campiona dels Països Baixos en Velocitat
** Campiona dels Països Baixos en Keirin
* 2009
** Campiona dels Països Baixos en 500 metres
** Campiona dels Països Baixos en Velocitat
** Campiona dels Països Baixos en Keirin
* 2010
** Campiona dels Països Baixos en 500 metres
** Campiona dels Països Baixos en Velocitat
** Campiona dels Països Baixos en Keirin
* 2011
** Campiona dels Països Baixos en 500 metres
** Campiona dels Països Baixos en Keirin
* 2011
** Campiona dels Països Baixos en Velocitat per equips

### Resultats a la Copa del Món

* 2006-2007
** 1a a Moscou, Los Angeles i Manchester en Velocitat per equips
* 2007-2008
** 1a a la Classificació general i a la proves de Pequín i Copenhaguen, en Keirin
** 1a a la Classificació general i a la proves de Sydney i Copenhaguen, en Velocitat
** 1a a Sydney, Pequín i Los Angeles en Velocitat per equips
* 2008-2009
** 1a a la Classificació general i a la prova de Melbourne, en Keirin
** 1r a Melbourne, en 500 m.
** 1a a Melbourne i Pequín en Velocitat per equips
* 2009-2010
** 1a a Cali en Velocitat per equips
** 1r a Pequín, en 500 m.

## Palmarès en BMX

* 2004
** Campiona d'Europa en BMX
* 2005
** Campiona del món en BMX
* 2006
** Campiona del món en BMX

## Enllaços externs

* Fitxa a cyclebase.nl
* Fitxa a sitiodeciclismo.net
* Fitxa a museociclismo.it
# Thatcher (Arizona)

Thatcher és una població dels Estats Units a l'estat d'Arizona. Segons el cens del 2007 tenia 4.696 habitants.

## Demografia

Segons el cens del 2000, Thatcher tenia 4.022 habitants, 1.281 habitatges, i 927 famílies La densitat de població era de 355,4 habitants/km².
Dels 1.281 habitatges en un 36,3% hi vivien nens de menys de 18 anys, en un 59,3% hi vivien parelles casades, en un 9,9% dones solteres, i en un 27,6% no eren unitats familiars. En el 19,7% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,37.
Per edats la població es repartia de la següent manera: un 27,6% tenia menys de 18 anys, un 22,8% entre 18 i 24, un 18,9% entre 25 i 44, un 18,3% de 45 a 60 i un 12,4% 65 anys o més.
L'edat mediana era de 25 anys. Per cada 100 dones de 18 o més anys hi havia 83,5 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thatcher». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Thatcher». American Fact Finder. Oficina del Cens dels Estats Units, 12-01-2010.
# The Gypsy Queen

'The Gypsy Queen' és un curtmetratge mut de la Keystone dirigit per Mack Sennett i protagonitzada per Roscoe Arbuckle i Mabel Normand. La pel·lícula, d'una sola bobina, es va estrenar l'11 de setembre de 1913. Possiblement és una pel·lícula perduda.

## Argument

Fatty abandona Mabel, la reina dels gitanos, per una altra dona. Aleshores ella el lliga a un arbre i l'amenaça amb una serp.

## Repartiment

* Roscoe Arbuckle (Fatty)
* Mabel Normand (la reina dels gitanos)

## Referències

* ↑ Walker, Brent E. Mack Sennett's Fun Factory: A History and Filmography of His Studio and His Keystone and Mack Sennett Comedies, with Biographies of Players and Personnel (en anglès). McFarland, 2010-01-13, p. 282. ISBN 978-0-7864-5707-6.
* ↑ Lefler, Timothy Dean. Mabel Normand: The Life and Career of a Hollywood Madcap (en anglès). McFarland, 2016-04-25, p. 192. ISBN 978-1-4766-2307-8.
* ↑ «The Gypsy Queen» (en anglès). Silent Era : Progressive Silent Film List. [Consulta: 6 juny 2020].
# The Floorwalker

The Floorwalker és un curtmetratge mut dirigit, coescrit i protagonitzat per Charles Chaplin. Es tracta de la primera pel·lícula que Chaplin va rodar per a la Mutual, i es va estrenar el 15 de maig del 1916.

## Argument

En uns grans magatzems el gerent rep una carta de la direcció en la qual se li anuncia que troben a faltar 80.000 dòlars i que envien dos detectius per mirar d'aclarir l'assumpte. El gerent, causant del desfalc, fa cridar el cap de secció que és el seu còmplice i decideixen agafar tots els diners de la caixa forta i fugir abans que arribin els detectius. Charlot, mentrestant es passeja pels grans magatzems mirant-ho tot i fent anar de corcoll a un pobre venedor i per això, quan arriben els detectius de la companyia el volen detenir. Mentrestant, després de posar tots els diners dins d'una maleta, el cap de secció deixa el gerent fora de combat enduent-se tots els diners per a ell. Just en sortir del despatx es troba davant per davant amb Chaplin que té un aspecte gairebé igual, i els dos personatges es creuen davant del mirall. Aclarit el malentès, i per eludir els vigilants de la botiga, el lladre intercanvia papers amb Charlot. Quan els detectius arresten al verdader lladre Charlot es queda amb la maleta. En veure el gerent a Charlie amb la maleta comença a perseguir-lo per la botiga on hi ha una escala mecànica per pujar al primer pis i un ascensor per baixar. La policia s'involucra en la persecució i el gerent acaba amb el cap esclafat per l'ascensor.

## Repartiment

* Charles Chaplin (Charlot)
* Eric Campbell (gerent)
* Edna Purviance (secretària del gerent)
* Lloyd Bacon (cap de secció)
* Albert Austin (venedor)
* Charlotte Mineau (detectiu)
* Leo White (client)
* Henry Bergman (vell) (no surt als crèdits)
* Frank J. Coleman (conserge) (no surt als crèdits)
* Bud Jamison (no surt als crèdits)
* James T. Kelley (botones) (no surt als crèdits)
* Tom Nelson (detectiu) (no surt als crèdits)
* John Rand (policia) (no surt als crèdits)
* Wesley Ruggles (policia) (no surt als crèdits)
* Tiny Sandford (no surt als crèdits)

## Referències

* ↑ «Chaplin begins “The Floorwalker”». Moving Picture World, 22-04-1916, pàg. 607.
* ↑ Robinson, David. Chaplin: His Life And Art (en anglès). Penguin Books Limited, 2014-02-27. ISBN 978-0-14-197918-2.
* ↑ Hayde, Michael J. Chaplin's Vintage Year: The History of the Mutual-Chaplin Specials (en anglès). BearManor Media, 2013-11.